Uhuru Kenyatta

Uhuru Muigai Kenyatta (født 26. oktober 1961 i Nairobi) er en kenyansk politiker. Han var president i Kenya fra 2013 til 2022.

 Bakgrunn 
Kenyatta er sønn av Kenyas første president, Jomo Kenyatta.«Uhuru Kenyatta – Profile, Biography and Timeline» , Soft Kenya. Han studerte statsvitenskap og samfunnsøkonomi ved Amherst College i USA.

Etter å ha vendt tilbake til hjemlandet arbeidet han som forretningsmann. Han eier store landområder og er regnet som en av Afrikas rikeste av magasinet Forbes. Familien eier meieriet Brookside Dairies, har eierinteresser i banksektoren og i fjernsynsstasjonen K24.

 Politisk virke 
I 1997 forsøkte han seg i rikspolitikken, men klarte ikke å bli innvalgt i parlamentet. Han ble i 1999 utnevnt til sjef for Kenya Tourism Board av president Daniel arap Moi og ble i 2001 kommunalminister. I 2002 stilte han til presidentvalg for partiet Kenyas afrikanske nasjonale union (KANU), men tapte for Mwai Kibaki. Han var deretter opposisjonsleder og vant partilederskapet i KANU i 2005. Kenyatta støttet Kibaki ved presidentvalget i 2007 og ble året etter igjen kommunalminister, for så å bli visestatsminister og handelsminister.

Den internasjonale straffedomstolen i Haag tiltalte i 2012 Kenyatta for forbrytelser mot menneskeheten i forbindelse med hans rolle i volden etter presidentvalget i 2007.«Siktet for forbrytelser mot menneskeheten - kan bli Kenyas neste president», VG Nett, 13. november 2012.«Politisk bombenedslag for kenyanere ved domstolen i Haag», NRK, 24. september 2011. I desember 2014 ble tiltalen frafalt.«ICC drops Uhuru Kenyatta charges for Kenya ethnic violence», BBC News, 5. desember 2014. Lest 5. desember 2014.

Ved presidentvalget i 2013 stilte Kenyatta mot sittende statsminister Raila Odinga.«Valgfeber i Kenya», NRK, 9. februar 2013. Han representerte partiet The National Alliance,«Uhuru Kenyatta launches The National Alliance – TNA party», Soft Kenya en del av Jubilee Alliance, som støttet hans kandidatur.«Jubilee delegates endorse Uhuru Kenyatta as presidential candidate», Saturday Nation, 23. desember 2012. Kenyatta fikk 50,07 % av stemmene og ble erklært som vinner av valget.«Kenya election: Uhuru Kenyatta wins presidency», BBC News, 9. mars 2013. Etter at Odinga klaget på gjennomføringen av valget, bekreftet Kenyas høyesterett 30. mars 2013 valgresultatet med Kenyatta som vinner.«Høyesterett: Kenyatta vant presidentvalget i Kenya», NRK, 30. mars 2013. Han ble innsatt i presidentembetet 9. april 2013. Han ble gjenvalgt i 2017. 

 Referanser 

 Eksterne lenker 



  Uhuru Kenyatta: Indicted candidate, BBC News, 26. februar 2013

Kategori:Kenyanske politikere
Kategori:Personer fra Nairobi